tomron87/hebrew-wikipedia-sentences-corpus huggingface dataset:
במאי 2022, חתמה על חוזה כפרזנטורית של מותג הנעליים "טו גו", ב-30 במאי 2022 הוציאה את אלבומה האולפן השישי עם או בלי לאהוב.
ב-15 בספטמבר, הוציאו בן זקן ומאיה דדון את הסינגל "להיות שלך", אשר נכלל באלבום בכורה של דדון חוץ ממך.
בהמשך לכך, הוציאה את הסינגל "כינורות" שדורג במקום הראשון במדיה פורסט.
ב-11 בדצמבר הוציאה את הסינגל "ראשון בבוקר" ביחד עם הזמרות אנה זק ונונו.
באותו החודש התארחה בתוכנית "הזמר במסכה", בתור שופטת וזמרת בפרק מיוחד הנקרא "ספיישל עדן בן זקן".
ב-3 בינואר 2023 הוציאה את אלבום ההופעה הראשון שלה Live קיסריה 2022. ב-27 בינואר, הוציאה את הסינגל "ריגוש זמני".
ב-13 ביוני הוציאה את אלבומה האולפן השביעי הנקרא 7. ב-30 ביולי הוציאה את הסינגל "מקלט בטוח" עם עופר לוי, שהגיע למקום ה-32 במצעד ההיטליסט.
לאחר שביולי הוכרז כי בן זקן תופיע בפרויקט "שירת נשים" יחד עם הזמרות נסרין קדרי, אודיה ונרקיס, ב-3 בספטמבר יצא הסינגל "תהמר עליי" מתוך הפרויקט.
לכבוד יום הכיפורים הוציאה את השיר "מי אני בלעדיך" שכתבה עם פזמונאים שונים.
ב-1 בנובמבר 2023 הוציאה גרסת כיסוי לשיר "מלאכים" שהוקלט במקור על ידי הזמרת רינת בר בשנת 2012, בצל ביטויי מלחמת חרבות ברזל במוזיקה ולזכר הנרצחים.
ב-28 בינואר 2024 הוציאה את הסינגל הראשון מתוך אלבומה השמיני, "דם שלי".
ב-20 בפברואר בן זקן הוציאה את הסינגל השני מתוך האלבום, "היית אחותי".
ב-3 במרץ בן זקן שיתפה פעולה עם הדי ג'יי איתי גלו והוציאה גרסת כיסוי בסגנון דאנס לשיר הילדים הקלאסי "תמיד נשאר אני".
ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצעה בן זקן את השיר "עם בליוובל" לצד התקווה 6. ב-23 במאי הוציאה את אלבום ההופעה מופע העשור .
ב-2 ביולי הוציאה בן זקן את הסינגל הכפול "מאה קילומטר"/מסיבת רווקות".
ב-22 ביולי הוציאה בן זקן את הסינגל "נשבעת אמונים".
ב-21 באוגוסט שיתפה פעולה עם נגה ארז בשיר "Godmother".
ב-7 באוקטובר השתתפה בפרויקט "שבעה שירים באוקטובר", בו ביצעה את השיר "אולי תִּפָּתַח הדלת".
ב-29 באוקטובר, בן זקן ולירן דנינו שיתפו פעולה לראשונה והוציאו דואט בשם "דואט אהבה".
ב-11 בנובמבר יצא לאור המיני-אלבום הנקרא "תדע שאני פה".
ב-10 בדצמבר 2024 ועד 27 בינואר 2025, השתתפה במחזמר "סינדרלה" שנכתב על ידי אסף אשתר והולחן על ידי חזי שקד בכיכובם של בן זקן לצד לירן דנינו.
ב-25 בפברואר 2025 יצא לאור הסינגל "לאיפה שתלך", הסינגל הראשון מתוך אלבומה העשירי של בן זקן.
ביוני 2025 הוכרז כי בן זקן תשתתף בהצגה "שלאגר", אשר תגלם את דמותה של דינה פוקסמן.
ב-2 בספטמבר 2025 הוציאה את האלבום "עוד פעם סטלה עוד פעם דיכאון".
ב-28 באוקטובר, הוציאה בן זקן את הסינגל הבין לאומי הראשון שלה "Queen of Roses".
בפברואר 2017, התארסה לשוקי ביטון, מסעדן ואיש עסקים.
השניים נישאו ב-24 במאי 2018. ב-5 במאי 2020 נולד בנה הבכור, מישל מיכה ביטון.
בפברואר 2018 הופץ סרטון של בן זקן מחליפה בגדי ים בחנות בגדים שבבעלות השותפות נטע אלחמיסטר ונועה בני.
מטעם בן זקן הוגשה תלונה במשטרה ומכתב התראה לשותפות לפני תביעה.
אלחמיסטר ובני הבהירו כי הפרסום נבע כתוצאה מפריצה לרשת המחשבים שלהן וגם הן הגישו תלונה במשטרה על הפרסום.
כשלושה שבועות לאחר מכן נתפס חשוד בפרסום הסרטון.
באוקטובר 2022 נגזרו עליו 15 חודשי מאסר.
הסגנון המוזיקלי של בן זקן הוא מוזיקה ים-תיכונית לצד השפעות של מוזיקת נשמה, מוזיקת פופ ורית'ם אנד בלוז.
בראיון שנתנה בן-זקן ל-ynet בדצמבר 2015 היא אמרה כי האמנים שהשפיעו עליה הם אייל גולן, שרית חדד, עמיר בניון, כריסטינה אגילרה וביונסה.
זמרת השנה במצעד הישראלי השנתי לשנת תשע"ה של ערוץ 24 בשיתוף עם רדיו חיפה, רדיו תל אביב, רדיו דרום ורדיו 99.5 חם אש.
השיר "מנגינה" הגיע למקום ה-13 (מתוך 20 השירים שהתמודדו) והשיר "מלכת השושנים" הגיע למקום ה-6 באותו המצעד.
זמרת השנה במצעד הישראלי השנתי לשנת תשע"ו של ערוץ 24 ואתר מאקו, בשיתוף תחנות רדיו אזוריות, והשיר "תאמין לי" הגיע למקום הרביעי באותו המצעד.
הווידאו קליפ הראשון שהוציאה, "מלכת השושנים", קבע היסטוריה בכך שהפך לקליפ הראשון של יוצר ישראלי שצבר למעלה מ-20 מיליון צפיות ביוטיוב.
מועמדות בטקס נבחרי הילדים 2015 בקטגוריית "זמרת השנה".
ב-7 בספטמבר 2015 זכתה בתואר "תגלית השנה המושמעת ביותר" בטקס פרסי המוזיקה של מדיה פורסט, הטקס שודר ב-10 בספטמבר 2015 בזכיינית ערוץ 2, רשת.
מועמדת לתואר האמן האירופאי של השנה של ערוץ MTV.
מלכת השושנים קיבל מעמד של "אלבום זהב" לאחר שמכר למעלה מ-15,000 עותקים ואלבום פלטינה כפול על 50,000 הורדות דיגיטליות.
נכללה ברשימת 'האנשים המשפיעים של השנה' (2016) של אתר מאקו.
מועמדות בטקס נבחרי הילדים 2016 בקטגוריית "זמרת השנה"
מועמדות בטקס נבחרי הילדים 2017 בקטגוריית "שיר השנה" - רציתי ותזיזו באצבע (ביצוע עם כוכבי ערוץ הילדים)
"זמרת השנה" בטקס נבחרי הילדים 2017.
"אשת השנה" במצעד השנתי של גלגלצ לשנת תשע"ז.
היא גם הייתה שיאנית השירים שנכנסו למצעד - חמישה.
זמרת השנה בכאן גימל לשנת תשע"ז.
"אשת השנה" במצעד השנתי של גלגלצ לשנת תשע"ח.
ב-26 בספטמבר 2019 זכתה בתואר "זמרת העשור" במצעד העשור של רדיו תל אביב ומאקו.
ב-29 בספטמבר 2019 זכתה בתואר "זמרת העשור" של כאן גימל.
מועמדות בפרסי נבחרי השנה של פרוגי 2022 לפרס זמרת השנה ומועמדות בקטגוריית שיר השנה על "WTF".
עדנאן היא דמות מיתולוגית ערבית (בהמשך מוסלמית) שהוא אב קדמון-אֶפּוֹנִים לכל ערביי צפון, מרכז ומערב חצי האי ערב.
בכך הם נבדלים משאר ערביי דרום חצי האי צאצאי קחטאן (כנראה שמו של יקטן במסורת הערבית).
המסורת המוסלמית מציגה את ישמעאל כאביו הקדמון ומוחמד כצאצאו בדור ה-21.
פרט לכך שעדנאן הוא צאצא של ישמעאל אין אחדות דעים אודות אבותיו הקדמונים ומספר הדורות ביניהם, אך השתמרו מסורות יוחסין שמראות שמוחמד הוא מצאצאיו.
רוב ההיסטוריונים המוסלמים טענו שהוא צאצא של קדר, בנו של ישמעאל ורובם גם מתנגדים לבחינה מחדש של אילן היוחסין.
אבן אסחאק הניח כי אביו הקדמון דווקא היה נביות בנו האחר.
במסורת האסלאמית נטען שבקרב בני עדנאן נשתמרה אמונה במונותאיזם עד מספר דורות לפני מוחמד, כשעמרו בן לחי, אחד מנכבדי העיר מכה הביא את פולחן האל בעל מאזור א-שאם.
לפי מסורות ערביות ואסלאמיות, עדנאן נולד לאדד, אחד מאצילי שבט קֵדָר שישבו באזור המדבר הסורי.
לאחר שאדמתם נכבשה על ידי צבאות נבוכדנצר השני ונחרבה ממלכתם, עדנאן ואביו נדדו דרומה והתיישבו בחג'אז, בעיר מכה, בעוד שאר אחיהם נפוצו והוגלו למסופוטמיה.
לעדנאן נולדו שני בנים: מעד ועכ.
מעד ירש את אביו והוליד בנים שלימים יקומו מהם מרבית שבטי צפון ערב ועכ התיישב בתימן בעקבות נישואיו עם בת לשבט כהלאן בן שבא שגרו באזור ועבר לדבר בשפתם.
הדמות מוזכרת בשירה אפית טרום איסלאמית אצל פייטנים טרום איסלאמיים לביד אבן רביעה ועבאס אבן מרדאס.
דמותו של עדנאן נזכרה כאב נכבד של כלל שבטי צפון ערב (כנאנה, קייס, תמים, קמעה) ושימש כסמל להתנשאות על שבטי קחטאן שהיו מיעוט ביניהם.
כאשר לילה בת לכיז, משוררת בת לשבט רביעה בן נזאר בן מעד בן עדנאן, נחטפה על ידי אחד מאצילי האימפריה הסאסאנית, היא שלחה לבני עמה שיר שתוכנו קריאה אליהם לבוא לעזרתה מתוך מחויבותם אליה כאחיה בני עדנאן.
פרט למסורות הטרום אסלאמיות השם עדנאן מוזכר בכתובות ת'מודיות.
אצל הנבטים חשיבותו הגיע לכדי כך שחלק מן הכתובות חתומות ב"עבד עדנאן".
על פי המסורת הערבית צאצאי עדנאן כונו בני קייס (על שם אחד מנכדיו של עדנאן, שממנו יצא אחד מגדולי שבטיהם ונהיה לשם כולל) ואלערב אלמסתערבה (הערבים המשוערבים, שאמצו את הערביות ולא היו מיושבי חצי האי ערב המקוריים).
לעומתם בני קחטאן (שעליהם נמנו בין היתר בני חמיר, סבא ושבט ע'סאן) כונו בני ימן על שם ארץ מולדתם תימן ואלערב אלעארבה (שפירושו - "הערביים ביותר שבערבים").
היריבות בין ערביי החג'אז שראו בעדנאן ובישמעאל את אבותיהם הקדמונים, לבין ערביי תימן והדרום מבני קחטאן (יקטן), הייתה מקור למלחמות שבטיות שנמשכו עוד מאות שנים לאחר עליית האסלאם, שבאו לידי ביטוי ביריבות המסורתית של שבטי קייס וימן.
השושלת המסורתית בין עדנאן למוחמד
השושלת שלטה לפרקים בעיר מכה והייתה בעלת החזקה על הכעבה.
פהר (فهر) המכונה קורייש (قريش)
עדן אורבך עפרת (נולדה ב-1979) היא אמנית וידאו ארט ומיצבי וידאו ישראלית.
אורבך עפרת זכתה במלגת הצטיינות מטעם קרן התרבות אמריקה-ישראל, ובפרס האמן הצעיר מטעם משרד התרבות והספורט.
עדן אורבך עפרת, נולדה בירושלים בשנת 1979 להיסטוריון האמנות גדעון עפרת והצלמת עליזה אורבך.
בשנות ילדותה למדה בבית הספר הניסויי ירושלים ובשנים 1999–2000 למדה בחוג לקולנוע וטלוויזיה באוניברסיטת תל אביב.
בשנים 2000–2004 למדה בבצלאל במחלקה לאמנות.
בשנת 2008 למדה שנה בקולג' גולדסמית' באוניברסיטת לונדון.
בין השנים 2010–2012 למדה בתוכנית לתואר שני בבצלאל, תל אביב.
בשנת 2004 קיבלה את מלגת ההצטיינות של קרן התרבות אמריקה-ישראל ובשנת 2014, זכתה בפרס האמן הצעיר והשתתפה בתערוכת הזוכים שהוצגה בינואר 2015 במוזיאון תל אביב.
החל מלימודי לתואר ראשון, הציגה עדן את יצירותיה בתערוכות מוזיקליות רבות (מוזיאון ישראל, מוזיאון על התפר, מוזיאון תל אביב, מוזיאון פתח תקווה לאמנות וכו') ובתערוכות קבוצתיות, בגלריות ופסטיבלים רבים בישראל ומחוצה לה.
בין השנים 2005–2009 נמנתה על אמני גלריה נגא, תל אביב.
עבודות וידאו ומיצב של אורבך עפרת נמצאים באוסף מוזיאון ישראל וכן באוספים פרטיים.
2005 - "הבריכה", מיצב-וידאו בגלריה נגא, תל אביב.
2015 – "טרמינל (מחווה לארנולד בקלין)", מוזיאון פתח תקווה לאמנות.
2020 - "אמאטרסו", מיצב-וידאו בגלריה מנשר, תל אביב.
2004 – מלגה מטעם קרן אמריקה-ישראל.
2014 – פרס אמן צעיר מטעם משרד התרבות החינוך והספורט.
עדן שמיר (נולד ב-25 ביוני 1995) הוא כדורגלן ישראלי המשחק בעמדת הקשר בקבוצת בני סכנין.
הוא התחיל לשחק כדורגל במחלקת הנוער של הפועל חיפה, ובגיל 17 עבר לקבוצת הנוער של עירוני קריית שמונה.
ב-9 בנובמבר 2013 ערך את הופעת הבכורה שלו בקבוצה הבוגרת של המועדון, כשפתח בהרכב בתיקו 0–0 נגד הפועל רעננה.
עד לסיום עונות 2013/2014 ערך בסך הכל 12 הופעות בליגה ובנוסף זכה עם המועדון בגביע המדינה, כאשר נכנס כמחליף בדקה ה-118 במשחק הגמר מול מכבי נתניה.
במהלך עונה זו ערך שמיר 15 הופעות במדי נבחרת הנוער של ישראל, בהן כבש שלושה שערים, והשתתף עמה באליפות אירופה לנוער לראשונה בתולדות הנבחרת.
בעונת 2014/2015 שותף בשישה משחקי ליגה, ובמקביל המשיך לשחק בקבוצת הנוער.
בעונת 2015/2016 צורף באופן רשמי לסגל הקבוצה הבוגרת והשתתף עמה במוקדמות הליגה האירופית במשחק בו הפסידה 0–3 לסלובן ליברץ.
ב-15 באוגוסט 2015 זכה עם הקבוצה בתואר אלוף האלופים, לאחר שכבש בדו-קרב בעיטות עונשין בניצחון על מכבי תל אביב.
ב-3 באוקטובר 2015 הבקיע לראשונה בליגת העל, כאשר כבש צמד בניצחון 4–1 על הפועל חיפה, ובסך הכל כבש שלושה שערים ב-32 הופעות ליגה עד תום העונה.
ב-8 באוקטובר 2015 ערך את הופעתו היחידה בנבחרת הצעירה של ישראל, בהפסד 1–3 לפולין.
ב-18 בינואר 2018 קיבל באופן זמני את סרט הקפטן, לאחר פציעתו של השוער איתמר ניצן, ולאחר מכן הפך לקפטן הקבוצה הקבוע.
בעונת 2018/2019 כבש שמיר חמישה שערים ב-32 הופעות בליגת העל.
ב-19 ביוני 2019 חתם שמיר לארבע עונות בהפועל באר שבע.
ב-11 ביולי 2019 ערך את הופעת הבכורה שלו במועדון, במשחק מול לאצ'י מליגת העל האלבנית במוקדמות הליגה האירופית.
ב-25 ביולי כבש את שערו הראשון בקבוצה, בניצחון 2–0 על קאיראט אלמטי.
ב-16 בינואר 2020 חתם לשלוש שנים וחצי בסטנדרד לייז' מליגת העל הבלגית.
ב-31 בינואר ערך את הופעת הבכורה שלו בקבוצה, בהפסד קבוצתו 1–3 לקורטרייק, כששמיר אף כובש שער עצמי.
ב-11 באוגוסט 2021 הושאל למכבי תל אביב לעונה אחת, עם אופציית רכישה.
ב-19 באוגוסט עלה להופעת בכורה ואף כבש את שער הניצחון נגד שחטר קראגנדי בפלייאוף מוקדמות הקונפרנס ליג.
בסיום עונת 2021/2022 שב לסטנדרד לייז', לאחר שמכבי תל אביב לא מימשה את סעיף רכישתו.
ב-2 בספטמבר 2022 חתם לשלוש שנים בהפועל באר שבע, ששילמה תמורתו 200 אלף אירו לסטנדרד לייז'.
ב-11 בספטמבר ערך שמיר את הופעת הבכורה שלו בקבוצה, בניצחון 2–3 על הפועל תל אביב.
ב-20 באוגוסט 2024 חתם במכבי פתח תקווה.
ב-8 ביולי 2025 חתם בבני סכנין.
שיחק בכל נבחרות הנערים והנוער של ישראל בכל הגילים ובנבחרת הצעירה עד גיל 21.
ב-4 באוקטובר 2021 זומן לראשונה לסגל הנבחרת הבוגרת של ישראל על-ידי המאמן האוסטרי וילי רוטנשטיינר, לקראת משחקיה במוקדמות מונדיאל 2022 נגד סקוטלנד ומולדובה.
ב-8 ביוני 2024 ערך את הופעתו הבכורה בהפסד 0–3 ל במשחק ידידות.
נשוי לג'ודוקא האולימפית גפן פרימו.
לומד ב לתואר ראשון במסלול מנהל עסקים התמחות בנדל"ן.
עדנאן חוסיין אל-חמדאני היה פוליטיקאי עיראקי חבר מפלגת הבעת' וסגן ראש ממשלת עיראק.
הוצא להורג ב-1979 לאחר שהואשם כי עמד בראש הפיכה בתכנון סוריה כנגד שלטונו החדש של סדאם חוסיין.
בן למשפחה שיעית וחברו הקרוב של סדאם חוסיין, עם ההפיכה של מפלגת הבעת' ב-1968 התמנה לתפקיד בכיר במערך הפקת הנפט הלאומי של עיראק, ב-1970 ניהל את משרד הנשיא וב-1972 השלים את מהלך הלאמת תעשיית הנפט העיראקית.
מ-1977 נטל חלק במועצת פיקוד המהפכה, שהנהיגה את המדינה, וב-1978 התמנה כסגן ראש הממשלה.
בסוף 1979 לאחר שסדאם חוסיין תפס את השלטון, נפל עדנאן למרות ידידותו רבת השנים עם סדאם, קרבן לטיהורים הפנימיים בשלטון, הוא הואשם שעמד בראש התארגנות שלוותה בידי מפלגת הבעת' הסורית היריבה, להחלפת השלטון בעיראק.
יחד עם חבריו נידון למוות, הם נאלצו לבצע ביקורת עצמית למול מצלמות הטלוויזיה העיראקית הממלכתית ששידרה את הדברים מאוחר יותר, והוצאו להורג.
עדן חסון (נולד ב-25 באוגוסט 1994) הוא זמר-יוצר, פזמונאי, מלחין ומפיק מוזיקלי ישראלי.
זוכה פרס אקו"ם לשנת 2018 "שיר השנה" על סינגל הבכורה שלו "שמישהו יעצור אותי".
חסון נולד, גדל והתחנך בפרדס חנה.
בנם של אסתר, סייעת בגן ילדים, וליורם, נהג משאית.
בתקופת שירותו הצבאי שירת בבסיס רמון של חיל האוויר, שם היה חלק מכיתת כוננות.
את דרכו המוזיקלית החל בשנת 2015 בכתיבה ובהלחנה של שירים, ובהם לפאר טסי, עדן בן זקן ואיתי לוי.
ב-24 בדצמבר 2017 הוציא את סינגל הבכורה שלו, "שמישהו יעצור אותי".
את הקליפ שלו ביים חסון בעצמו.
השיר זכה להצלחה רבה ודורג במקום הרביעי בשיר השנה 2018 של גלגלצ.
כמו כן, היצירה זיכתה אותו בפרס "שיר השנה" של אקו"ם ב-2019.
ב-3 במאי 2018 פרסם חסון את הסינגל השני שלו, "ילדים כאלה", שאת הקליפ שלו, הוא ביים בעצמו ושוב זכה להצלחה וכיכב בראש המצעדים.
בהמשך, נבחר השיר לייצג את ישראל באירוויזיון הילדים 2018, בביצוע של נועם דדון.
ב-21 במאי יצא הסינגל "בא לי לחבק אותך", שכתב והלחין עבור עדן בן זקן.
ב-15 באוגוסט הוציא את הסינגל השלישי שלו, "שיכורים", ודורג במקומות גבוהים במצעדים.
ב-22 באוקטובר הוציא את הסינגל הרביעי שלו "מתפוצץ לי הראש".
ב-10 בדצמבר הוציא את הסינגל החמישי שלו "אני מבולבל".
ב-29 בינואר 2019 הוציא חסון לאור סינגל נוסף, "היי די.ג'יי".
באפריל אותה שנה יצא לאור אלבום הבכורה שלו "שמישהו יעצור אותי", שכלל בו את תשעת הסינגלים.
במאי נודע שחסון זכה בפרס אקו"ם על שיר השנה "שמישהו יעצור אותי".
ב-4 ביולי הוציא את השיר "שונה מהנוף" ביחד עם עדן בן זקן.
ב-2019 פרסם מספר שירים ונבחר לאחד מהמועמדים לייצג את ישראל בטקס פרסי המוזיקה של MTV אירופה.
ב-3 בספטמבר 2019, הוציא את הסינגל "כשנגמרת הסופה" כסינגל ראשון מתוך אלבום 2, על ידי חברת התקליטים Mobile1 Music.
סינגל זה יצא כחלק מקידום הופעתו של חסון בהיכל מנורה מבטחים לראשונה.
ב-17 בנובמבר 2019, יצא לאור הסינגל השני מתוך האלבום השני, אלבום 2, "שמפניה".
במקור הסינגל היה צפוי לצאת ב-14 בנובמבר, אך עקב המצב הביטחוני החליט חסון לדחות את השיר ולהוציאו ב-17 בנובמבר.
עם יציאתו נכנס השיר אל המקום ה-4 במצעד השבועי של מדיה פורסט.
ב-10 בדצמבר 2019 יצא הסינגל השלישי מהאלבום השני, מה עבר עליי וב-25 בפברואר 2020 יצא הסינגל הרביעי את חסרה לי.
ב-25 באוקטובר יצא הסינגל התשיעי מהאלבום השני, "שקיעות אדומות".
בתחילת שנת 2021 פרסם דואט עם הזמר אייל גולן בשם "באור גדול".
באפריל באותה השנה החל להגיש תוכנית לילה שבועית בתחנת הרדיו גלגלצ.
ביוני, פרסם, יחד עם אלה לי להב, את "שימי פס", שהיה השיר הרשמי של מצעד הגאווה בתל אביב בשנת 2021. בשנה זאת זכה בפרס אקו"ם למלחין השנה.
"מבטיח" יצא לאור ב-10 באוגוסט אותה השנה, והגיע למקום הרביעי במצעד המדיה פורסט.
בסוף חודש אוקטובר 2021 הוציא את הסינגל "מדליקה לי הכל".
ב-28 בנובמבר אותה שנה הוציא את הסינגל "לא מרגיש טוב", שהגיע, בשיאו, למקום ה-16 במדיה פורסט.
ב-1 בדצמבר יצא לאור אלבום האולפן השני שלו, אלבום 2. ב-9 בדצמבר הוציא את הסינגל "מה פספסתי".
לאחר מכן הוציא את "ככה כל יום", "בואי נישן על זה" ו"עושה לי צרות".
בשנת 2022, הפך חסון לאמן הישראלי הכי מושמע ב"אפל מיוזיק" וב"ספוטיפיי".
ב-21 בפברואר 2023 הוציא את הסינגל "שוב".
ב-14 במרץ הוציא את השיר "אז מה עכשיו".
ב-18 במאי הוציא את הסינגל "לאהוב אותך כל יום" עם דולי ופן.
ב-22 ביוני הוציא את הסינגל "חישגוזים", שלושה ימים מאוחר יותר הוציא את הסינגלים "החיים לפניי" עם איתי גלו ו"לא תראה אותי בוכה".
ביולי 2023 הצטרף לצוות השיפוט של "הכוכב הבא", המשודרת בקשת 12. באותו החודש, הוציא את הסינגלים "ישיבות" ו"לא שותה לא מעשן".
ב-12 בספטמבר הוציא את השיר "שניפגש רק בשמחות" עם הדג נחש.
ב-12 בנובמבר הוציא את השיר "אנחנו זה גורל" עם שרית חדד.
ב-10 בדצמבר הוציא את השיר "אהובה שלי".
ב-30 בינואר 2024 הוציא את הסינגל "צוחקת ובוכה".
ב-11 באפריל הוציא את הסינגל "אין אותי".
ב-20 במאי הוציא את הסינגל "שיבולים" מתוך טקס פרס ישראל 2024. ב-17 ביוני הוציא את הסינגל "מה עשית לי" ואת השיר "חורף באילת".
ב-12 בספטמבר 2024 הוציא את הסינגל "לב שביר", ביחד עם הזמר ששון איפרם שאולוב.
באותו החודש, הוציא את הסינגל "אין מרחק בינינו".
ב-17 בנובמבר הוציא חסון את הסינגל "סוף סוף אני".
ב-13 בינואר 2025 חסון שחרר שיר בשם "הפעם זה זה".
השיר פותח את אלבומו השלישי של חסון, תדר 4. ב-21 בינואר, חסון הוציא את הסינגל "תדר".
ב-27 בינואר, חסון ומרגלית צנעני השיקו דואט בשם "חברה משוגעת", גם מהאלבום השלישי של חסון.
ב-10 בפברואר 2025 הוציא את אלבומו השלישי "תדר 4".
ב-1 ביולי, חסון ואושר כהן הוציאו דואט בשם "מיליון לילות".
ב-12 באוגוסט הוציא את השיר "שמועות" בו אירח את עדי הימלבלוי.
ב-2 בספטמבר, חסון ועופר לוי הוציאו דואט בשם "אליך ה'".
ב-18 בדצמבר הוציא את השיר "אדם שבור".
בנובמבר 2024 חסון יצא מהארון בשיר שהקדיש לבן זוגו, השחקן והרקדן יותם גבריאל.
שנהפרסקטגוריהפרויקטמועמדות2019פרס אקו"םשיר השנה"שמישהו יעצור אותי"2021מלחין השנהעדן חסון2022פרסי נבחרי השנה של פרוגיזמר השנהשיר השנה"עושה לי צרות"
עדן פינקלשטיין (נולדה ב-9 באפריל 2000) היא אתלטית ישראלית המחזיקה בשיא ישראל בקפיצה לרוחק באולם.
פינקלשטיין גדלה בגבעתיים ולמדה בתיכון אורט בעיר.
היא החלה להתאמן בגיל צעיר באתלטיקה באגודת מכבי תל אביב וזכתה באליפות ישראל לנוער בקפיצה משולשת ובקפיצה לרוחק.
מאמניה בעבר היו גרש גרשקוביץ ואנטולי שפרן.
מתאמנת בהדרכתו של הקופץ האולימפי לשעבר רוגל נחום.
באליפות מדינות הבלקן לנוער (באולם) שנערכה באיסטנבול בפברואר 2019 זכתה פינקלשטיין בשתי מדליות זהב, בקפיצה לרוחק בשיא ישראל חדש של 6.32 מטר ובריצת 60 מטר.
בשנים 2022-2023 פינקלשטיין הייתה סטודנטית למדעי המחשב באוניברסיטת הרווארד בארצות הברית, וחברה בנבחרת האתלטיקה של האוניברסיטה.
ב-8 במאי 2022 זכתה במקום ראשון באליפות ליגת הקיסוס בריצת 100 מטר עם תוצאה של 11.67 שניות.
ב-27 ביוני 2022 זכתה במקום הראשון באליפות ישראל באתלטיקה בריצת 200 מטר עם תוצאה של 24.08 שניות והוכתרה לאלופת ישראל.
בחודש אוגוסט 2023 הודיעה על פרישה מהספורט כדי להתמקד בלימודים האקדמיים.
כיום סטודנטית למדעי המחשב באוניברסיטת רייכמן בהרצליה.
פינקלשטיין היא נכדתה של חברת הכנסת לשעבר גילה פינקלשטיין.
עדן אלנה (נולדה ב-7 במאי 2000) היא זמרת ישראלית.
זכתה גם בעונה השלישית של "אקס פקטור ישראל", וגם בעונה השביעית של "הכוכב הבא לאירוויזיון" - שבזכותה נבחרה לייצג את ישראל באירוויזיון 2020 ברוטרדם, הולנד.
בשל ביטול אירוויזיון 2020 עקב מגפת הקורונה, נבחרה אלנה לייצג את ישראל באירוויזיון 2021, ובו הגיעה למקום ה-17. אלנה היא היחידה שזכתה בשתי תוכניות מציאות מוזיקליות ישראליות.
עדן אָלֵנָה נולדה בשכונת קטמון בירושלים להורים שעלו לישראל מאתיופיה: זהבה (וורקנש), מעצבת כובעים, ומולוגטה.
כשהייתה בת שנתיים התגרשו הוריה.
היא גדלה כבת יחידה לאם חד-הורית, ועם אביה לא שמרה על קשר.
כנערה למדה בחטיבה עד כיתה ט' בבית הספר הדתי לבנות פלך, ולאחר מכן עברה לבית הספר התיכון ליד האוניברסיטה ולמדה במגמת תיאטרון, ובאותן השנים למדה פיתוח קול.
ב-2020 עברה להתגורר יחד עם אימה בקריית גת.
באוקטובר 2018 התגייסה לצה"ל, ללהקה צבאית בחיל החינוך והנוער, ושירתה ב"להקת ארבע על ארבע" ובלהקת "רבע לשבע" עד סיום שירותה הצבאי באוקטובר 2020.
במרץ 2017 שיתפה פעולה עם הראפר שחר פרץ, ושרה איתו את השיר "אוטופיה".
באוקטובר 2017, בגיל 17, השתתפה בעונה השלישית של תוכנית המציאות "אקס פקטור ישראל".
באודישן הראשון ביצעה את השיר "Stone Cold" של דמי לובאטו.
כבר אז סומנה כמועמדת מובטחת לזכייה, ובינואר 2018 זכתה בגמר של העונה ובהפקת סינגל בין-לאומי.
במרץ 2018, לכבוד יום האישה, הוציאה לאור דואט עם עברי לידר לשיר "היי שקטה" של ריקי גל.
באפריל 2018 השתתפה בטקס הדלקת המשואות לציון 70 שנה למדינת ישראל, ובו שרה את השיר "מי אוהב אותך יותר ממני" של ארקדי דוכין.
באותו חודש נבחרה על ידי אולפני וורנר לבצע את הגרסה העברית של שיר הנושא של הסרט "מפלצות בשלג" (את הגרסה האנגלית שרה זנדאיה).
בדצמבר 2018 הוציאה לאור את שיר הבכורה שלה, "Better".
בפברואר 2019, לקראת שידור האירוויזיון בישראל, הוציאה חידוש לשיר "Save Your Kisses for Me", של להקת Brotherhood of Man, שזכה בתחרות האירוויזיון בשנת 1976. במרץ 2019 הוציאה לאור את הסינגל השני שלה, "When It Comes to You", שהקליטה בלוס אנג'לס עם המפיק המוזיקלי ג'וליאן בונטה, שעבד עם להקת ואן דיירקשן.
החל מחודש מאי 2019 השתתפה בגרסה הישראלית של המחזמר "חנות קטנה ומטריפה" בהפקת עידן ליפר.
בשנת 2019 השתתפה בעונה השביעית של תוכנית המציאות "הכוכב הבא לאירוויזיון" וזכתה במקום הראשון.
לפיכך, נבחרה לייצג את ישראל באירוויזיון 2020 ברוטרדם שבהולנד.
הזכייה שלה בתוכנית הפכה אותה לאדם הראשון בישראל שזוכה בשתי תוכניות ריאליטי שירה, ואף לאישה הראשונה ממוצא אתיופי שנבחרה לייצג את ישראל באירוויזיון.
ב-13 בפברואר 2020 נחשפו שמות ארבעת השירים שנבחרו למשדר בחירת "השיר הבא לאירוויזיון": "Roots", "Feker Libi", "Savior in the Sound" ו-"Rakata", שאותם הקליטה אלנה.
השירים נחשפו ב-27 בפברואר בפלטפורמות הדיגיטליות של תאגיד השידור הישראלי.
ב-3 במרץ ביצעה אלנה את השירים הנבחרים במשדר "השיר הבא לאירוויזיון" בהנחיית לוסי איוב, ובתום התוכנית נבחר השיר שהייתה צריכה לשיר אלנה באירוויזיון, "Feker Libi", אך לבסוף תחרות האירוויזיון בוטלה בשל מגפת הקורונה.
ב-22 במרץ הוכרז כי אלנה תייצג את ישראל באירוויזיון 2021.
באוגוסט 2020 הוציאה יחד עם הזמר שלומי שבת את השיר "מה אתה עובר", סינגל שני מתוך אלבום שיתופי הפעולה של שבת, "חברים 3", שנוצר לציון 6 שנים להיעדרותו של אברה מנגיסטו.
ב-17 בספטמבר 2020 הוציאה יחד עם שלומי שבת, עידן עמדי, הצמד גיא ויהל, לירן דנינו, יובל דיין, ספיר סבן ואודיה אזולאי גרסה מחודשת ל"אני ואתה" של אריק איינשטיין.
ב-25 בינואר 2021 נבחר השיר "Set Me Free" לייצג את ישראל באירוויזיון 2021, שנערך ברוטרדם שבהולנד.
ב-18 במאי, הופיעה בחצי-הגמר הראשון של האירוויזיון 2021 והעפילה לגמר מהמקום החמישי בין עשרת השירים העולים לגמר.
הביצוע של אלנה שבר את שיא התו הגבוה ביותר בתחרות האירווזיון שנקבע ב-1996 על ידי הזמרת הקרואטית מיה בלגדן.
בלגדן הגיעה בזמנו לצליל Bb6, אולם אלנה הגיעה לצליל B6 הגבוה בחצי טון.
בתום הקראת הנקודות בסיום מופע הגמר, התברר ששירה סיים את התחרות כשהוא מדורג במקום ה-17 בגמר התחרות, לאחר שקיבל 93 נקודות.
ב-16 באוגוסט 2021, עדן שחררה את הסינגל השלישי שלה, והראשון לאחר ההופעה על בימת הארוויזיון, "לקום".
באותה שנה נבחרה לאחת מאנשי השנה של המגזין גלובס.
ב-26 באוגוסט 2023 ביצעה עדן את ההמנון ואת שירה Feker Libi על הבמה בהפגנה בקפלן בתל אביב במסגרת המחאה נגד הרפורמה המשפטית.
אלנה הייתה בזוגיות עם יונתן גבאי במשך כשנתיים וחצי עד לפרידתם בפברואר 2022.
ביולי 2022, אלנה הודיעה שבכוונתה "לסיים עם פרק המוזיקה בחייה, לפחות בשלב זה", והחלה לעבוד בתור מארחת במסעדה בתל אביב.
עדן שרם (נולד ב-9 במרץ 1993) הוא כדורגלן עבר ישראלי ששיחק בעמדת החלוץ.
שרם גדל בראשון לציון והחל לשחק כדורגל במחלקת הנוער של הפועל תל אביב.
ב-31 ביולי 2010 ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 1–2 לבני סכנין בגביע הטוטו, ובישל לויקטור מרעי את השער המצמק.
בהמשך עונה זו כבש עשרה שערים בליגת העל לנוער, ובעונה שלאחר מכן כבש 13 שערים.
ב-18 באוגוסט 2012 כבש שרם את שער הבכורה שלו בקריירה במדי הקבוצה הבוגרת של הפועל תל אביב, בניצחון 2–0 על בני יהודה בגביע הטוטו.
במחזור הפתיחה של עונת 2012/2013 ערך את הופעת הבכורה שלו בליגת העל, כשנכנס כמחליף בניצחון 1–0 על הפועל רמת גן.
ב-29 בדצמבר 2012 כבש שרם את שער הבכורה שלו בליגת העל, בהפסד 1–2 לבני יהודה, ובסך הכל כבש בעונה זו שני שערים ב-11 הופעות בליגת העל.
בקיץ הושאל שרם להפועל ראשון לציון מהליגה הלאומית, ובעונת 2013/2014 כבש ארבעה שערים ב-22 הופעות ליגה במדי הקבוצה.
לקראת עונת 2014/2015 חזר שרם להפועל תל אביב, אך שותף רק כמחליף בשישה משחקי ליגה, ובינואר הושאל לבית"ר תל אביב רמלה מהליגה הלאומית, במדיה כבש ארבעה שערים ב-13 הופעות עד תום העונה.
בקיץ שוחרר שרם מהפועל תל אביב, וחזר לקדנציה נוספת בהפועל ראשון לציון.
בעונת 2015/2016 ערך 36 הופעות בליגה הלאומית במדי הקבוצה, בהן כבש 11 שערים.
לקראת עונת 2016/2017 חזר שרם לקדנציה שנייה בבית"ר תל אביב רמלה, ובעונה זו כבש 14 שערים ב-34 הופעות בליגה הלאומית.
ב-17 במאי 2017 חתם שרם במכבי נתניה מליגת העל, ובהופעת הבכורה שלו במועדון כבש שער בניצחון 3–2 על מכבי פתח תקווה בגביע הטוטו.
שרם הוסיף שער אחד בליגה ושער אחד בגביע המדינה, ובינואר חתם במכבי פתח תקווה, במדיה כבש שער אחד בשבע הופעות עד תום עונת 2017/2018.
ב-8 ביולי 2018 חזר שרם לליגה הלאומית וחתם בהפועל קטמון ירושלים.
בעונת 2018/2019 ערך 19 הופעות ליגה במדי הקבוצה, בהן כבש שני שערים.
ב-22 באוגוסט 2019 חתם שרם בסקציה נס ציונה, העולה החדשה לליגת העל, ובמדיה ערך שבע הופעות.
ב-22 באוגוסט 2021, שרם חתם במכבי עירוני אשדוד.
שלומית עדן דרסו (נולדה ב-21 בפברואר 1998; ידועה לעיתים כעדן די) היא ראפרית, זמרת ופזמונאית ישראלית.
נולדה וגדלה בשכונת קריית משה שברחובות.
הוריה עלו לישראל במבצע שלמה יחד עם חמשת אחיה הגדולים.
בצבא שירתה כסמב"צית בעיר הבה"דים.
דרסו החלה את דרכה ב-2017 כאשר הוציאה את השיר "הכל נפלא".
בהמשך השנה הוציאה יחד עם די ג'יי מש וכהן@מושון את השיר "יהיה מה שיהיה" מתוך אלבומו של די ג'יי מש "מחט על תקליט".
במאי 2018 התארחה בשירו של עידו מימון "שבילים חדשים" מתוך אלבומו השני, "זכרונות מהעתיד".
באוגוסט 2018 הוציאה יחד עם די ג'יי מש אלבום משותף בשם "כתר שקוף", הכולל הופעות אורח של מיכאל סוויסה ואורי שוחט; מתוך האלבום יצא הסינגל "אוטובוסים".
ב-2019 יצרו דרסו ודי ג'יי מש רמיקס לשיר זה יחד עם הצמד יאנג בויז.
בספטמבר 2018 הוציאה יחד עם כהן@מושון את השיר "ביג באנג".
בנובמבר 2018 השתתפה בשיר "פרפר" של עטר מיינר לצד דור3, אשר לקח חלק באלבום "עטר מיינר".
כמו כן, בשנת 2018 השתתפה בסדרת הדוקו מוזיקלית "ביטים" של HOT.
בספטמבר 2019 התארחה בשירו של ישי סוויסה, "מה זה בכלל משנה" לצד מיכאל סוויסה, טל טירנגל ורביד פלוטניק.
חודש לאחר מכן הוציאה את השיר "Eden D".
ב-14 בפברואר 2020 הוציאה את הסינגל "הכל חוץ מהלב" בהפקתו של הפנר.
במאי 2020, שיתפה פעולה עם מיכאל סוויסה בשיר "ידיים ריקות", במסגרת האלבום "חבילה עוברת".
באותו החודש, ביצעה את השיר "Tinanay" באנגלית, במסגרת הפרויקט של המוזיקאים אורי קפלן ותמיר מוסקט "Digital Monx".
ב-7 ביולי יצא האלבום "חרבות בפיתה" של הראפר פלד, בו התארחה בשיר "אלפים".
ב-28 באוגוסט הוציאה דרסו את הסינגל "תמיד".
במרץ 2021 כתבה יחד עם קרן פלס את השיר "בום" במסגרת פרויקט משותף של גלגלצ ויוטיוב לקידום נשים במוזיקה הישראלית.
ב-30 באפריל התארחה בשיר "קחי אותי לסיני" של הראפר שקל.
ב-19 באוגוסט של אותה השנה הוציאה את הסינגל "כל סוף יום" בשיתוף עם כהן ולאבה דום.
בפברואר 2021, השתתפה דרסו בפרסומת לביסלי לצידו של הזמר איתי לוי.
במאי 2022 הוציאה דרסו את הסינגלים "גונג" ו"נסחפת", וב-21 ביולי 2022 הוציאה את אלבומה השני, "משולש קדוש", שאותו הפיקה בשיתוף פעולה עם מיכאל כהן.
באוגוסט אותה שנה השתתפה באלבום השלישי של עטר מיינר, "לפנים", בשיר "תפילה" לצד הראפר טדי נגוסה והזמרת מעיין ליניק.
בשנת 2023 הוציאה ביחד עם מגפונים ועופרה בלי עופרה את שיר הגאווה "בורחת בזריחה" שנבחר במאקו כ"שיר הגאווה הכי טוב של 2023".
באותה שנה השתתפה לצד עטר מיינר במופע החימום של הראפר האמריקאי טראוויס סקוט בפארק הירקון.
בשנת 2024 השתתפה בשיר "תסמוך עליי" של להקת ג'יין בורדו שהופיע באלבום האולפן הרביעי שלהם, "כישוף".
ב-12 בינואר 2025, כחלק מהקמפיין להעלאת מודעות לבריאות הנפש על רקע מלחמת חרבות ברזל אותו השיקה עמותת ער"ן, הושק שיר בשם "S.O.S" בהשתתפות האמנים נונו, שרק, כהן, דרסו והמפיק אורי שוחט.
עדן פינס (נולדה ב-21 ביוני 1997) היא מנחה, שחקנית ודוגמנית ישראלית.
פינס נולדה וגדלה ברעננה, לזוג הורים עובדי עירייה.
התחנכה בבית ספר תיכון מור מטרו-ווסט רעננה במגמת צילום, והשתתפה בנבחרת האתלטיקה.
כיכבה בתוכנית הדוקו-ריאליטי "איט גירל" של הוט.
פינס שימשה כפרזנטורית של רשת האופנה הישראלית תמנון ושל מותג הספורט הגרמני אדידס בישראל, וכן לחברת ההלבשה התחתונה הישראלית FIX.
בנוסף דגמנה לקמפיין חוצות של חברת הטיפוח הישראלית קרליין, של חברת ההלבשה האמריקאית Forever 21 בישראל; וכן למאפר פטריק טה, בקמפיין שצילם טל עבודי.
ב-2015 התמודדה בתחרות מלכת היופי של ישראל, אך לא זכתה.
השתתפה בקליפ של השיר "שלוקה" של רון נשר ודנידין, שיצא ב-2016.
השתתפה בקליפ של השיר "קרמלה" של משה פרץ, שיצא ב-2017.
ב-2018 החלה לשמש אחת הפרזנטוריות של רשת האופנה הישראלית רנואר.
באותה שנה הגישה פינה בתוכנית "חם בלילה" בקשת 12, בהנחייתם של אופירה אסייג ואייל ברקוביץ'.
בשנת 2019 שיחקה בעונות 3–4 בסדרת הנוער "כפולה" בערוץ kidZ, בתור ליאב צ'ירולי.
זכתה בפרס "סטייל אייקון" בתחרות פרסי האופנה של כתב העת "את".
הגישה את פינת "האחות הדיגיטלית" של "האח הגדול" עונה 10, ששודרה ברשת 13.
ביולי 2020 השתתפה בקמפיין פרסומי לחברת ביטוח ישיר, יחד עם המנחה גיא פינס.
באפריל 2021 שיחקה בסדרת דרמת הפשע "בני אור" של yes, בתפקיד הסטודנטית לילך.
ביולי אותה שנה השתתפה בקליפ לשיר "Sobrio" של הזמר הקולומביאני, מאלומה.
בשנת 2021, פינס נבחרה על-ידי כתב העת "פורבס ישראל", לרשימת 30 הצעירים המבטיחים בישראל (Forbes 30Under30).
בשנת 2022 התמודדה בעונה השמינית של תוכנית המציאות "רוקדים עם כוכבים" ששודרה בקשת 12, לצד הרקדן אוראל כלאף.
באותה השנה, הקימה מותג בשם Fifi Beauty המיועד לטפל בשיערן של נשים מתולתלות.
בשנת 2024 הנחתה את העונה הראשונה של הגרסה הישראלית השנייה לתוכנית המציאות "לאב איילנד" המשודרת בשירות הטלוויזיה הישראלי FreeTV.
בשנת 2025 החלה להנחות את השעשועון "כלוב הזהב" ברשת 13 לצד צביקה הדר.
מיוני 2018 עד אפריל 2019 הייתה בזוגיות עם עורך הדין וספורטאי העבר עמרי בן נתן.
מאוגוסט 2019 עד יוני 2020 הייתה בזוגיות עם היזם והדוגמן דור רפאלי.
מאוגוסט 2020 עד אוגוסט 2022 הייתה בזוגיות עם איש העסקים אילן מסיקה.
ביוני 2023, החלה זוגיות עם הכדורגלן הנורווגי מתיאס נורמן, בעת ששיחק בליגת העל של ערב הסעודית.
בספטמבר 2023 הם התארסו, באפריל 2024 השניים נפרדו.
באפריל 2023, חשפה שחוותה אלימות פיזית ומינית כנערה צעירה, שהותירה בה צלקת נפשית ופיזית.
בנוסף חשפה עוד קודם לכן כי היא לוקה בתסמונת השחלות הפוליציסטיות.
בספטמבר 2024 החלה זוגיות עם הזמר אושר כהן.
עדן מאירי (נולד ב-18 ביולי 2000) הוא זמר ושחקן ישראלי.
מאירי נולד בירושלים בשכונת הר חומה לאב דתי עובד חברת טבע ואם חילונית עובדת חברת ביטוח.
בילדותו עבר למעלה אדומים ושיחק בקבוצות הכדורגל בית"ר מעלה אדומים והפועל מעלה אדומים.
לאחר מספר שנים, חזרה המשפחה לירושלים.
מאירי יצר מוזיקה אלקטרונית במחשבו הביתי, איתה הופיע במסיבות בבתי ספר בירושלים.
ב-2015, הופיע עם השיר "ריקנות" עם להקת "שורה אחורית" שהורכבה מחבריו לתיכון במיזם "מקורוק" בו יצרו תלמידי תיכון שירי רוק המבוססים על סיפורי התנ"ך.
ב-2018, בעקבות פניית הפקת התוכנית לאחר השתתפותו במיזם מקורוק, השתתף בעונה החמישית של תוכנית המציאות "הכוכב הבא לאירוויזיון", והודח בחצי הגמר.
באותה השנה, חתם בחברת NMC והשתתף במופע Freestyle פסטיגל.
ב-20 במאי 2019 הוציא את סינגל הבכורה שלו, "לך עם האמת שלך", שזכה להצלחה רבה והגיע למקום הראשון במצעד ההשמעות של מדיה פורסט, ואף דורג במצעד הפזמונים העברי השנתי של גלגלצ במקום ה-30. ב-1 בספטמבר, הוציא את הסינגל השני שלו, "מה עשה לנו הזמן".
שזכה להצלחה רבה אף הוא, תוך שדורג בראש מצעד ההשמעות של מדיה פורסט.
בהמשך אותו החודש, השתתף בשיר "מתחילים מחדש" של פרויקט "ותן חלקנו", לצד זמרים שונים.
ב-31 בדצמבר, הוציא את השיר "נינג'ה", יחד עם היוטיובר קווין רובין.
ב-13 בינואר 2020 הוציא את השיר "היית לי טעות".
ב-2 באפריל, הופיע בזאפה, במסגרת ההופעות שהתקיימו ושודרו בלייב בערוץ קשת 12 בעקבות מגפת הקורונה.
ב-23 באפריל, הוציא את הסינגל הרביעי מתוך אלבום הבכורה שלו, "חצי חיים".
באותה השנה, לוהק לתפקיד מרכזי בסדרת הטלוויזיה "זיגי" בערוץ טין ניק.
ב-14 ביוני הוציא דואט יחד עם הזמר דודו אהרון, בשם "בחלומות שלנו", שהגיע למקום ה-26 במצעד הפזמונים העברי השנתי של גלגלצ ו-ynet.
ב-13 בדצמבר 2020 הוציא את השיר "החזקתי לך ת'יד".
ב-29 בדצמבר 2020 הוציא גרסה אקוסטית יחד עם רוני דלומי (שגם כתבה והלחינה יחד עם אביב קורן) לשיר "החזקתי לך את היד".
ב-2 בפברואר 2021 הוציא יחד עם דודו אהרון את השיר "למה זה נגמר", המהווה כשיתוף הפעולה השני שלהם, לאחר הלהיט "בחלומות שלנו".
ב-25 באפריל הוציא את השיר "גלדיאטור".
במהלך הקיץ, השתתף בפרויקט הלייב סשן של "עודד פז והקסדות" כשחידש עם עודד פז ויהודה קיסר את השיר "לילה יום" מהסדרה "הפיג'מות".
מאירי ביצע את השיר עם עודד במופע ההשקה של ההרכב ב-28 באוקטובר במועדון ה-B-Side בתל אביב
ב-3 בנובמבר 2021 הוציא את השיר "אולי תתעוררי".
ב-12 בינואר 2022 הוציא את השיר "הלב שלי" שכתב והלחין בעצמו.
ב-7 בפברואר הוציא גרסה אקוסטית לשיר "הלב שלי" ושילוב של השיר "רוח ים" (עופר לוי).
ב-17 במרץ הוציא את השיר "סרנדה" מתוך הסרט "הסיפור שלנו" בבימויים וכיכובם של לי בירן ואליאנה תדהר.
מאירי משחק בסרט זה לצד קים אור אזולאי, יעל פדן, אוראל צברי ועדי חבשוש.
ב-22 בדצמבר הוציא את השיר "גיבור של קלישאות" בשיתוף ארגון "הידברות" עבור מיזם "בנפשנו" התומך בחיילים הלומי הקרב.
ב-27 באוקטובר 2025 הוציא את השיר "הצגה".
שנהפרסקטגוריהפרויקטמועמדות2022פרסי נבחרי השנה של פרוגיזמר השנהעדן מאירי
עדנאן א-זורפי הוא פוליטיקאי עיראקי, ב-17 במרץ 2020 קיבל מנדט להרכבת ממשלה מנשיא עיראק, ברהם סאלח.
ב-1991 לאחר כישלון התקוממות שיעית נגד סדאם חוסיין ברח לערב הסעודית ומשם לארצות הברית.
התגורר בדטרויט, מישיגן וחבר לאופוזיציה לסדאם בגלות.
בשנת 2004 חזר לעיראק ובמאי מונה למושל העיר נג'ף על ידי הדיפלומט האמריקאי פול ברמר, ראש הרשות הזמנית שהקימה את מועצת הממשל העיראקית.
כתוצאה מהנכונות שלו לעבוד עם מועצת הממשל העיראקית וכוחות הקואליציה המערבית הוא ומשפחתו הותקפו על ידי מורדים ומיליציות.
דודו נרצח באפריל 2004, ואחיו נחטף ב־1 בדצמבר 2005.
סיים תואר במשפטים אסלאמיים במכללת אלפיק, המכללה המשפטית לאסלאם, בנג'ף.
עדן רוטברג (נולדה ב-1 ביולי 1998) היא כדורסלנית ישראלית, המשחקת בעמדת הקלעית בקבוצת אליצור רמלה וקפטנית נבחרת ישראל.
רוטברג נולדה בתל אביב וגדלה בזכרון יעקב.
החלה לשחק כדורסל במועדון המקומי לפני שעברה בכיתה ז' לשחק בבמחלקת הנוער של הפועל עמק יזרעאל.
בגיל ילדות, בעונת 2010/11 זכתה בגביע ובעונת 2011/12 זכתה באליפות.
בעונת 2012/13 זכתה בגביע ואליפות נערות ב'.
בעונת 2013/14 זכתה באליפות נערות א' ובעונת 2014/15 הפסידה בגמר אליפות הליגה לראשון לציון.
בעונת 2014/15 במקביל למשחקיה בנערות א' החלה לשחק בקבוצה הבוגרת של הפועל עמק יזרעאל.
בעונה זו זכתה הקבוצה במקום השני של גמר גביע האיגוד לנשים.
רוטברג נבחרה לחמשיית העונה ותגלית העונה בלאומית.
בעונה הבאה 2015/2016 שהיא בכיתה י"ב, עברה לשחק באליצור חולון מליגת העל.
בעונה זו הגיעה עם הקבוצה לשלב חצי גמר גביע המדינה.
תום בעונה זו נבחרה רוטברג לתגלית העונה.
בעונת 2016/2017 עברה לשחק בהפועל זיכרון/מעגן, בעונה זו נבחרה לחמישיית העונה.
בשתי העונות הבאות שיחקה בא.ס.
בעונת 2019/20 חתמה רוטברג באליצור רמלה, בעונה זו השתתפה עם הקבוצה במפעל היורוקאפ.
הליגה הישראלית הופסקה עקב משבר הקורונה כאשר הקבוצה ממקומת במקום השלישי.
רוטברג נבחרה לחמשיית העונה ומלכת הסלים הישראלית.
בתום העונה חתמה במכבי עירוני רמת גן.
רוטברג שקלעה 22 נקודות וחילקה 6 אסיסטים נבחרה למצטינת המשחק.
באותה השנה השלימה דאבל כאשר זכתה באליפות המדינה בתום סדרה של חמישה משחקים מול מכבי אשדוד.
בעונת 2021/2022 שיחקה בליאז' פנתרס מהליגה הבלגית והעפילה עימה לגמר הגביע.
ביולי 2022 חזרה רוטברג לאליצור רמלה עימה זכתה באליפות המדינה בעונות 2022/23 ו-2023/24 ורשמה בסדרת הגמר – ממוצע של 23 נקודות לעומת 14.8 בעונה הרגילה - היא זו שזיכתה אותה בתואר ה-MVP של העונה כולה.
בקיץ 2024 חתמה רוטברג על הארכת חוזה ברמלה לשנתיים נוספות.
רוטברג הייתה חברה בכל נבחרות ישראל הצעירות:
ב-2012 השתתפה עם הנבחרת בטורניר אליפות אירופה עד גיל 14. רוטברג סיימה את הטורניר כמלכת הסלים עם ממוצע של 15.6 נקודות למשחק.
ב-2013 השתתפה עם הנבחרת בטורניר אליפות אירופה עד גיל 16 דרג ב' שנערך בפורטוגל וסימה עם ממוצע של 5 נקודות, 2.1 ריבאונדים ואסיסט.
ב-2014 השתתפה עם הנבחרת בטורניר אליפות אירופה עד גיל 16 דרג ב' שנערך באסטוניה וסימה עם ממוצע של 12.9 נקודות (ראשונה בנבחרת), 4.4 ריבאונדים ו-1.9 אסיסטים.
ב-2015 השתתפה עם הנבחרת בטורניר אליפות אירופה עד גיל 18 דרג א' שנערך בסלובניה וסימה עם ממוצע של 11.4 נקודות (ראשונה בנבחרת), 3.3 ריבאונדים.
בנוסף באותה שנה זכתה עם חברותיה יערה יצחקי, ליאור הלוי ושיר לוי במקום השלישי באליפות אירופה בטורניר 3X3.
ב-2016 השתתפה עם הנבחרת בטורניר אליפות אירופה עד גיל 18 דרג א' שנערך בהונגריה וסיימה את הטורניר עם ממוצע של 11.1 נקודות, 3.1 ריבאונדים ו-3.1 אסיסטים.
ב-2017 השתתפה עם הנבחרת בטורניר אליפות אירופה עד גיל 20 דרג ב' שנערך באילת וסיימה עם ממוצע של 12.7 נקודות (שנייה בנבחרת), 2.4 ריבאונדים ו-2.4 אסיסטים.
ב-2018 השתתפה עם הנבחרת בטורניר אליפות אירופה עד גיל 20 דרג ב' שנערך ברומניה וסיימה עם ממוצע של 17.9 נקודות (ראשונה בנבחרת ושלישית בדירוג הכללי), 3.4 ריבאונדים ו-3.1 אסיסטים.
החל משנת 2018 רוטברג היא חלק מסגל נבחרת ישראל.
ב-2020 במהלך משחקי מוקדמות אליפות אירופה מונתה לקפטנית הנבחרת.
ב-2023 השתתפה עם הנבחרת באליפות אירופה בכדורסל נשים 2023 שנערכה בישראל וסלובניה.
רוטברג לומדת לתואר ראשון בחינוך וחברה עם התמחות בספורט ב.
עדן ציפל (נולדה ב-27 בדצמבר 2002) היא כדורסלנית ישראלית, המשחקת בעמדת הרכזת/קלעית בקבוצת הנשים של הפועל ראשון לציון מליגת העל ובנבחרת ישראל.
ציפל נולדה וגדלה בראשון לציון.
אביה איליה, בן למאמן כדורסל, שיחק כדורסל ברוסיה והמשיך לשחק גם שעלה לארץ, הוא השפיע עליה להתחיל לשחק כדורסל.
החלה לשחק כדורסל מגיל 6 בקבוצות השונות של מחלקת הנערות של הפועל ראשון לציון.
בעונת 2015/16 זכתה בגביע המדינה לילדות.
בעונת 2016/17 זכתה באליפות ובגביע המדינה לנערות ב'.
במשחק גמר הגביע נבחרה לשחקנית המצטינת של משחק הגמר עם 10 נקודות, 6 אסיסטים ו-9 חטיפות.
בעונת 2017/18 זכתה בגביע המדינה לנערות ב'.
בעונת 2018/19 זכתה באליפות נערות א'ובאליפות נערות ב' שם שימשה כקפטנית ובנוסף נבחרה לחמישיית העונה לנערות.
באותה שנה זכתה בגביע המדינה לנערות א' ו-ב'.
בעונת 2019/20 שימשה ציפל כקפטנית הקבוצה בעונה שהופסקה עקב התפרצות הקורונה.
ציפל שיחקה בנבחרת הגימנסיה הריאלית ובעונת 2018/19 זכתה באליפות ליגת העל לתיכונים אחרי ניצחון על אוסטרובסקי רעננה.
בעונה שלאחר מכן כקפטנית הקבוצה הפסידה הנבחרת בגמר אליפות ליגת העל לתיכונים לתיכון אוסטרובסקי רעננה.
בעונת 2019/20 שיחקה לראשונה בליגת העל בקבוצת הפועל ראשון לציון.
ציפל סיימה את העונה עם 23 דקות 5.5 נקודות, 1.9 אסיסטים ו-2.8 ריבאונדים בממוצע למשחק.
בעונת 2021/22 זכתה עם הפועל ראשון לציון לראשונה בתולדותיה בגביע מדינה נגד אליצור חולון בגמר.
במשחק מול הפועל פתח תקווה, ב-19 בדצמבר 2022, קלעה ציפל 16 נקודות, קטפה 11 ריבאונדים ומסרה 11 אסיסטים.
בכך הייתה לישראלית הראשונה אי פעם שהשיגה טריפל דאבל.
בעונת 2023/24 עברה לשחק בקבוצת קאסטור בריין מהליגה הבלגית באופן זמני, לאחר שהחליפה שחקנית בלגית שנפצעה.
בהמשך העונה השיגה טריפל-דאבל שני (31 נקודות, 15 נקודות ו-14 אסיסטים) במשחק של הפועל ראשון לציון נגד אליצור חולון.
ציפל השתתפה בסגל הנבחרות מגיל U14 ועד U18.
ב-2016 השתתפה עם הנבחרת בטורניר עד גיל 14 בסלובניה.
בטורניר קלעה 9.4 נקודות ולקחה 5.6 ריבאונדים.
ב-2017 השתתפה עם הנבחרת בטורניר אליפות אירופה עד גיל 16 דרג ב'.
ב-2018 השתתפה עם הנבחרת בטורניר אליפות אירופה עד גיל 16 דרג ב'.
ציפל סיימה את הטורניר עם ממוצע של 8.4 נקודות, 2.9 ריבאונדים ו-2.3 אססיטים.
ב-2019 השתתפה עם הנבחרת בטורניר אליפות אירופה עד גיל 18 דרג א'.
ציפל סיימה את הטורניר עם ממוצע של 14.4 נקודות 4.9 ריבואנדים ו-2.1 אססיטים.
ציפל נמצאת בזוגיות עם שחקן הכדורסל ג'יילן הורד.
עדן ואדימוביץ' קארצב (נולד ב-11 באפריל 2000) הוא כדורגלן ישראלי המשחק בעמדת הקשר האחורי בשאנזן פאנג סיטי מליגת העל הסינית, בהשאלה מאינסטבול בשאקשהיר מליגת העל הטורקית ובנבחרת ישראל הבוגרת.
קארצב שיחק מגיל ארבע בקבוצות הילדים של הפועל אסי גלבוע ומכבי נתניה בגיל 11, ובגיל 13 עבר למחלקת הנוער של מכבי תל אביב.
ב-12 באוגוסט 2017 ערך קארצב בגיל 17 את הופעת הבכורה בקבוצה הבוגרת של מכבי תל אביב במסגרת גביע הטוטו של ליגת העל נגד הפועל רעננה, ובינואר 2018 הושאל לבית"ר תל אביב בת ים מהליגה הלאומית בכדורגל.
ב-29 במרץ 2018 כבש את שערו הראשון בקבוצת בוגרים במשחק נגד מכבי הרצליה.
בתקופתו בבית"ר תל אביב בת ים הופיע ב-12 משחקים וכבש ארבעה שערים.
בעונת 2018/2019 חזר למכבי תל אביב והופיע פעם אחת במשחק גביע הטוטו של ליגת העל, לפני שהושאל להפועל חדרה.
ב-6 באפריל 2019 כבש את שערו הראשון במסגרת ליגת העל בכדורגל במשחק נגד מכבי חיפה.
בתקופתו בהפועל חדרה הופיע ב-16 משחקים במסגרות השונות וכבש שני שערים במסגרת ליגת העל.
בסיום העונה הושאל שוב, הפעם לעירוני קריית שמונה שם הופיע ב-27 משחקים במסגרות השונות וכבש שער אחד במסגרת ליגת העל.
בעונת 2020/2021 חזר למכבי תל אביב והופיע בצמד משחקי הסופר-קאפ הישראלי, אלוף האלופים, נגד הפועל באר שבע וזכה בטורניר עם קבוצתו.
בהמשך שיחק בצמד משחקי שלב הפלייאוף של מוקדמות ליגת האלופות נגד רד בול זלצבורג האוסטרית ואף כבש את שערו הראשון במכבי תל אביב במשחק החוץ.
בסיום העונה זכה עם הקבוצה בגביע המדינה, אך לא שותף במשחק הגמר בו ניצחה מכבי 1–2 את הפועל תל אביב.
ב-31 באוגוסט 2021, במסגרת עסקה שכללה את מעברו של גבי קניקובסקי למכבי תל אביב, חתם קארצב במכבי נתניה לארבע עונות.
ב-12 באוגוסט 2022 עבר בהשאלה לדינמו מוסקבה מליגת העל הרוסית, עם אופציה לרכישה.
אולם ב-23 באוגוסט 2022 בוטלה העסקה, לאחר שכבר הוצג במדי קבוצתו החדשה, עקב הסנקציות העולמיות שהוטלו על בנקים רוסיים לאחר הפלישה הרוסית לאוקראינה שהחלה בתחילת השנה, וכשהתשלום של דינמו מוסקבה לא הועבר לחשבון של מכבי נתניה עד לדדליין שהוגדר מראש בחוזה, הוא נאלץ לשוב למכבי נתניה.
ב-31 בינואר 2023 חתם לארבע עונות וחצי באיסטנבול בשאקשהיר מליגת העל בטורקיה, תמורת שכר של כחצי מיליון יורו לעונה.
רשם הופעת בכורה במועדון הטורקי ב-2 בפברואר 2023, כשנכנס כמחליף בדקה ה-76 במשחק הליגה בו הפסידה בחוץ 0–1 לקייסריספור.
בינואר 2024, יום לאחר גירושו של שגיב יחזקאל מהמדינה, סוכם על עזיבתו של קארצב בעקבות גל האנטישמיות בטורקיה.
ב-18 בינואר 2024 הושאל למכבי תל אביב עד לסיום העונה.
ב-7 ביולי 2024 הושאל לשאנזן פאנג סיטי מליגת העל הסינית לחצי עונה.
שיחק ואף כבש בכל גילאי נבחרות הנערים והנוער של ישראל עד גיל 19. כיום הוא גם חלק מסגלי הנבחרת הצעירה של ישראל עד גיל 21 והבוגרת.
באוקטובר 2020 זומן לראשונה לסגל נבחרת ישראל הבוגרת, זימון זה נבע עקב הידבקותו של דן ביטון בנגיף הקורונה.
ב-11 באוקטובר 2020 ערך את הופעת הבכורה בבוגרים של נבחרת ישראל, כשנכנס בדקות האחרונות בהפסד הביתי 2–1 לצ'כיה, במסגרת ליגת האומות 2020/2021 של אופ"א.
קארצב נולד בעפולה שבישראל, להורים שעלו ממינסק, בירת בלארוס, ב-1996. אביו ואדים קארצב הוא כדורגלן עבר ששיחק בליגה בבלארוס וכן בנבחרת הבלארוסית.
לאחר הגעתם לישראל, אביו שיחק בליגה הארצית, אך כשקרע את הרצועה הצולבת, החליט אביו שלא-לעשות ניתוח ולפרוש עקב גילו, וכיום הוא מאמן כושר.
ברשותו של קארצב גם דרכון בלארוסי, והוא ומשפחתו דוברים רוסית שוטפת.
עדן גבאי (נולד ב-12 בספטמבר 1995) הוא זמר ישראלי, הידוע בעיקר בביצוע הלהיט "שרוטים" ביחד עם הראפר סאבלימינל, שזכה בפרס אקו"ם לשיר המושמע ביותר לשנת 2016.
גבאי נולד וגדל במגדל העמק.
החל את דרכו המוזיקלית ב-2013, כשהשתתף בתוכנית המציאות "אייל גולן קורא לך", בה העפיל לגמר וזכה במקום השלישי.
בהמשך השנה, הוציא גבאי את סינגל הבכורה שלו, "מאוהב".
גבאי חתם בחברת התקליטים של הראפר סאבלימינל "משפחת תאקט" ובשנת 2016 הוציאו יחד את השיר "שרוטים", שהיה ללהיט והגיע למקום הראשון במצעד ההשמעות ברדיו השבועי של מדיה פורסט.
השיר צעד במצעד כשבעה שבועות בסך הכול, ואף היה לשיר המושמע ביותר לשנת 2016 לפי נתוני החברה.
כמו כן, זכו גבאי וסאבלימינל בפרס אקו"ם לשיר המושמע ביותר.
בשנת 2017 השתתף גבאי בשירם של ההרכב האולטראס, "גבר אוהב", מתוך אלבומם, "איזה לילה הולך להיות".
השיר הגיע בשיאו למקום השני במצעד ההשמעות ברדיו השבועי של מדיה פורסט.
באותה השנה, עזב גבאי את "משפחת תאקט".
בשנת 2019 התחתן והוציא שיר מקורי בשם "עומד מולך" שהפך להיות להיט בקרב זוגות בישראל.
בשנים האחרונות התברג כאחד מזמרי החופות הבולטים בז'אנר.
עדן בלכר (נולדה ב-27 בנובמבר 1997) היא שחיינית אמנותית ישראלית.
המאמנת שלה היא אמהּ, סבטלנה בלכר.
בלכר נולדה ב-27 בנובמבר 1997 לאמה סבטלנה, מאמנת שחייה אמנותית, ולאביה, בעל עסק של אלומיניום, וגדלה במושב שדמה.
היא החלה להתאמן בשחייה אמנותית בגיל 8, ומגיל 5 עד גיל 10 למדה גם התעמלות קרקע.
בלכר הייתה בנבחרת ישראל לצעירים בשחייה אמנותית מגיל 12. עד כיתה י"ב עסקה גם בבלט, מחול מודרני ובמחול ג'אז, אך פרשה כשהתגייסה לצה"ל.
בשנת 2017, ייצגה את ישראל יחד עם יעל פולקה באליפות העולם בשחייה שהתקיימה בבודפשט שבהונגריה ובשנת 2018 הייתה במקום השמיני באליפות אירופה בתרגיל הקבוצתי.
בשנת 2019, הייתה במקום ה-18 בדואט באליפות העולם בשחייה שהתרחשה בקוריאה הדרומית ובשנת 2021 זכתה במדליית ארד באליפות אירופה שהתקיימה בבודפשט.
בלכר נבחרה לייצג את ישראל באולימפיאדת טוקיו.
עדנאן אבו ואליד אל-סהראווי , היה טרוריסט איסלאמיסטי סהראווי ואמיר סניף הסהרה של המדינה האסלאמית שהיה פעיל בדרום מדבר סהרה ובמערב הסאהל.
היה חבר בחזית פוליסריו ומפקד ודובר של מספר ארגוני טרור ג'יהאדיסטים במאלי.
אל-סהראווי היה אחד הטרוריסטים המבוקשים ביותר ביבשת אפריקה, ונחשב ליעד מספר אחת של צרפת וארצות הברית במערב אפריקה; הוא גם היה אחד משלושת המנהיגים הג'יהאדיסטים הבולטים בסאהל, לצד איאד אג גאלי הטוארגי ואמאדו קופה הפולאני שמזוהים עם אל-קאעדה.
עדנאן אל-סהראווי, נולד ב-1973 למשפחת סוחרים עשירה בעיר לעיון שבסהרה הספרדית תחת השם "להיב אולד עלי אולד סעיד אולד יומאני".
הוא משתייך לשבט רג'יבאט - השבט הסהראווי החזק והגדול ביותר שמוצאו ערבי וברברי.
עדנאן סהראווי הוא נכדו של המנהיג הסהראווי ג'טרי אולד ג'ומאני שהיה בין מובילי ההתנגדות מול ספרד, ואחדים מקרובי משפחתו תופסים תפקידים צבאיים ופוליטיים בסהרה המערבית.
לאחר תחילת מלחמת סהרה המערבית והכיבוש המרוקאי, הוא ומשפחתו נמלטו מלעויון למחנות פליטים באלג'יריה.
במהלך ילדותו, סהראווי היה חבר באיגוד הנוער הסהראווי וקיבל הכשרה צבאית במחנות אימונים של חזית פוליסריו; בשנת 1990, הצטרף לצבא השחרור העממי הסהראווי והיה בין בוגרי בית הספר הצבאי שהיד אל-וואלי.
לאור הקיפאון הצבאי בעקבות תיווך האו"ם, הוא נסע בשנת 1994 ללמוד מדעי החברה באוניברסיטת מנטורי בקונסטנטין בצפון אלג'יריה וסיים את לימודיו בשנת 1997 כשהוא דובר 3 שפות.
לאחר מכן, הוא חזר למקום מגוריו והשתלב בעסקים המשפחתיים.
סהראווי החל להתעניין יותר באסלאם לאחר מגע עם סוחרים טוארגים איסלאמיסטים באזוואד ועם סטודנטים מאוריטנים ממכון אבו עבאס בנואקטוש.
ההתעניינות הגוברת באסלאם ובג'יהאד הסלפי הובילה אותו לעזוב את צבא השחרור הסהראווי בעל הנטייה הלאומית והחילונית.
בסביבות נובמבר 2010, סהראווי עזב את מחנה הפליטים טינדוף שבאלג'יריה ונסע לצפון מאלי שם הצטרף לחטיבת תריק בן-זייד שהייתה שייכת לאל-קאעידה במגרב האסלאמי.
באוקטובר 2011, סהראווי היה בין מקימי התנועה לאחדות וג'יהאד במערב אפריקה, לצד מספר מליאנים ומאוריטנים; הוא היה אחד מחברי מועצת השורא שלה ושימש גם כדובר התנועה שהיה אחראי על יצירת קשר עם התקשורת המקומית והבינלאומית.
ארגונו היה אחראי לחטיפת שלושה עובדי סיוע אירופאים ממחנה פליטים סהראווי במערב אלג'יריה, והם שוחררו כעבור 9 חודשים לאחר תשלום כופר של מיליוני אירו ושחרור טרוריסט טוארגי.
הארגון נטל חלק פעיל במלחמת האזרחים במאלי, ומטהו של סהראווי שכן בעיר גאו שנשלטה אז על ידי קואליציה של ארגוני טרור איסלאמיסטים ומורדים טוארגים.
לאחר התבוסה האיסלאמיסטית במבצע סרוואל, סהראווי הוביל בשנת 2013 את המיזוג בין ארגונו לבין ארגון חטיבת רעולי הפנים של הטרוריסט הבינלאומי מוכתר בלמוכתר, והארגון המשותף החדש נקרא אל-מוראביטון ונחשב למזוהה עם אל-קאעידה.
גם בארגון זה הוא היה אחד הבכירים ושימש בתור דובר הארגון.
ב-13 במאי 2015, סהראווי הכריז על נאמנותו של ארגון אל-מוראביטון לארגון המדינה האסלאמית ולאבו בכר אל-בגדאדי, והודיע שהארגון החדש ייקרא "המדינה האסלאמית בסהרה הגדול".
יומיים לאחר מכן, מוכתר בלמוכתר וחלק מאל-מוראביטון התנערו מהנאמנות למדינה האסלאמית והודיעו שההכרזה לא נעשתה על דעתה של מועצת השורא של הארגון.
בעקבות כך, התרחש פיצול בארגון בין נאמני בלמוכתר לנאמני סהראווי, והאחרון עזב את הארגון עם נאמניו שמספרם הוארך בכמה עשרות עד מאה לכל היותר.
על פי עיתון אלג'יראי, זמן קצר לאחר מכן פרצו קרבות בין נאמני סהראווי לנאמני בלמוכתר צפונית לגאו במהלך מפגש פיוס עם מנהיגי הפלגים, וסהראווי נפצע במהלכו ואחדים מאנשיו נהרגו.
נאמני בלמוכתר הצטרפו לאחר מכן לארגון ג'מעת נוסרת אל-אסלאם ואל-מוסלמין (JNIM) שנאמן לאל-קאעדה, ולמרות העוינות ההתחלתית, שני הארגונים החליטו לשמור על קשרים טובים ולסייע זה לזה בעת הצורך, בברית שכונתה מאוחר יותר "החריגה הסאהלית".
כדי למנוע חיכוך עם אל-קאעידה, סהראווי החל להתבסס עם ארגונו החדש באזור ליפטאקו במשולש הגבולות של ניז'ר-מאלי-בורקינה פאסו, ופעל לצבור אהדה בקרב האוכלוסייה המקומית מהקבוצות האתניות טוארג, פולאני, סונגהאי, ז'רמה, כשהוא מנווט את דרכו בתוך הסכסוך האתני הוותיק בין נוודי הטוארג לרועי הפולאני.
בשנת 2016, סהראווי אף התחתן עם אישה פולאנית מהכפר בוראטאם בגבול מאלי-ניז'ר, כדי לכרות בריתות עם האוכלוסייה הפולאנית.
אף על פי שבארגונו טוארגים רבים והוא עצמו בעל זיקה טוארגית, ביוני 2017, אל-סהראווי האשים מיליציות של שבטי אימגאד והאידקסאהק בסיוע לצרפת וניז'ר לאחר שהללו השתתפו בפעולות נגד ארגונו, והורה על מספר מעשי טבח נגדם.
ב-2016, המדינה האסלאמית הודיעה שהיא קיבלה את שבועת האמונים של אל-סהראווי, ופרסמה סרטון שבו הוא נשבע אמונים לאל-בגדאדי לצד כ-25 לוחמים.
עד תחיל 2017, ההערכה הייתה שארגונו של סהראווי מונה כ-300 לוחמים לכל היותר שמחולקים לחטיבה פולאנית וחטיבה טוארגית, והוא נחשב לשחקן משני בהתקוממות הג'יהאדיסטית בסאהל.
הארגון קיבל דחיפה נוספת לאחר הצטרפות קבוצה של פורשי אנצאר א-דין שלא היו מרוצים מהמיזוג עם אל-קאעידה והפך לדומיננטי במערב ניז'ר ובדרום-מזרח מאלי.
המארב בטונגו-טונגו שהתרחש במערב ניז'ר באמצע 2017 ובמהלכו נהרגו 4 חיילים אמריקנים, הפך באחת את דאעש בסהרה ואת עדנאן סהראווי עצמו לסנסציה אזורית ובינלאומית לאחר פרסום תיעוד חלקי מהמארב, והוביל לעליה במעמדו בסאהל ביחס לאל-קאעידה המבוסס והוותיק.
מאידך, הוא הוביל גם לתשומת לב לא רצויה מצד הכוחות האמריקנים והצרפתים במבצע ברקן והוגדר כיעד מספר אחת שלהם; ב-22 בפברואר 2018, סהראווי הצליח להימלט בעור שיניו עם קבוצה של לוחמים מפשיטה של הצבא הצרפתי ומיליציות טוארג פרו-ממשלתיות על אחד מבסיסי הארגון ביער בדרום מאנקה.
הארגון ספג הפסדים רבים במהלך 2018 כתוצאה מהפעילות המשולבת כנגדו, ומפקד מבצע ברקן סבר שסהראווי נמלט למאוריטניה.
אף על פי כן, דאעש בסהרה נהנה מזרם מגויסים הולך וגדל שהפך אותו מהר מאוד לשווה כוח לאל-קאעידה.
ב-4 באוקטובר 2019, ארצות הברית הציעה תגמול בסך 5 מיליון דולר לכל מי שיביא מידע על מקום הימצאו.
בכך, הוא הפך לג'יהאדיסט המבוקש ביותר במערב אפריקה.
בסוף 2019, המדינה האסלאמית הכירה סופית בסניף הסהרה ובמנהיגה סהראווי, ומיזגה את הסניף תחת מחוז מערב אפריקה של הארגון.
הפעולות של הסניף נותרו אוטונומיות לחלוטין, וסהראווי נשאר האמיר של הקבוצה.
סהראווי אף זכה למחווה נדירה מאבו בכר אל-בגדאדי, כאשר בסרטון האחרון שלו, אבו בכר ציין שהוא קיבל את שבועת האמונים של אל-סהראווי ושיבח את ארגונו על הפעולות שביצע נגד הצבא הצרפתי.
בין 2019 ל-2021, ארגונו של אל-סהראווי ביצע מספר התקפות קטלניות ביותר על בסיסי צבא ושיירות צבאיות בניז'ר, מאלי, בורקינה פאסו ואפילו בדרום אלג'יריה, ובעקבות גלי עריקות של לוחמי אל-קאעידה ומאבק על אזורי שליטה, היריבות בין דאעש לאל-קאעידה ברחבי הסאהל הפכה לגלויה והידרדרה למלחמה כוללת.
דיווחים מ-2020 שטענו שסהראווי נהרג או הוחלף התבררו כשגויים.
בראיון נדיר שנערך עם אל-סהראווי בעיתון הרשמי של המדינה האסלאמית בשנת 2020, הוא סיפק פרטים על ההיסטוריה של ההתקוממות הג'יהאדיסטית בסהרה ובסאהל, וכן על היריבות עם אל-קאעידה ועל היחס אליהם כאל כופרים לאחר שהסכימו לשאת ולתת עם ממשלת מאלי.
על פי הערכה שמרנית, ארגונו של אל-סהראווי מונה כיום בן 500 ל-1,000 לוחמים, אך ייתכן מאוד שהמספר המדויק גבוה בהרבה.
באוגוסט 2021 נהרג אל-סהראווי על ידי הכוחות המזוינים של צרפת בחיסול ממוקד באזור הגבול בין מאלי לניז'ר.
כחודש וחצי לאחר מותו, פורסם בעיתון הרשמי של הארגון חלק שני מהראיון שנערך עימו בעבר, תוך הכרה רשמית במותו.
בראיון, אל-סהראווי המשיך את הקו התקיף נגד אל-קאעידה, והוסיף פרטים נוספים על המאבק בין הארגונים.
למחליפו מונה אחד מסגניו אבו אל-ברא אל-סהראווי.
עדן סבן (נולדה ב-30 בנובמבר 1995) היא שחקנית, פרזנטורית ודוגמנית ישראלית.
סבן נולדה במושב שדה עוזיהו, לאם יוצאת אתיופיה ולאב יוצא לוב.
היא גדלה והתחנכה באשדוד לאחר שהוריה התגרשו כשהייתה בת שנה.
בשנת 2011, כשהייתה בת 16, זכתה בתחרות מלכת היופי של אשדוד והסביבה ומאז החלה לדגמן.
ב-2014 השתתפה בקליפ של אליעד נחום "סימן".
בשנת 2017 השתתפה בתוכנית המציאות "האח הגדול" והודחה שמינית אחרי 80 ימים, לאחר מכן השתתפה כשחקנית במחזמר לילדים "אקונה מטטה" שעלה לבמות ברחבי הארץ בחנוכה 2017. עוד בשנה זו הובילה קמפיין הסברה של משרד החוץ.
במקביל לקריירת המשחק, סבן היא פרזנטורית של מספר גופים מסחריים וכן מדגמנת ומשתתפת בפרסומות.
הייתה הפרזנטורית הראשונה של חברת "פומה" בישראל, וכן השתתפה בקמפיינים של מותגי האופנה "H&M", "גולף" ו"קסטרו", מותג ההלבשה התחתונה "פיקס" ו"קוקה קולה".
עוד השתתפה בין היתר בפרסומות של רשת ACE, וכן בפרסומות למשקאות "בלו" ול"סודהסטרים".
בשנת 2019 שיחקה בתפקיד נטלי בסרט הקולנוע "פול גז".
ב-2020 שיחקה בתפקידים שונים בסדרות הטלוויזיה "ג'ודה", "תאג"ד" ובסדרה הקומית זהו זה!
וכן גילמה תפקידים ראשיים בסדרות הטלוויזיה לנוער "ספיידרז" ו"שמשון גיבור".
בשנת 2021 שיחקה בתפקיד קומי בסדרת הטלוויזיה "מותק בול באמצע", ובסדרת הנוער "שמשון גיבור" בתפקיד מיכל.
בשנת 2022 שיחקה בסרטם של ערוץ הכיבוד "עולה לראש" בתפקיד משפיענית הרשת עדן-לי.
בשנת 2023 כיכבה במופע הילדים SING פסטיגל.